KOMMISSIONENS FORORDNING (EF) Nr. 1339/95 af 13. juni 1995 om ændring af forordning (EF) nr. 3262/94 om fastsættelse for fangstsæsonen 1995 af tilbagetagelses- og salgspriserne for fiskerivarer, der er anført i afsnit A, D og E i bilag I til Rådets forordning (EØF) nr. 3759/92 (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 11, stk. 3,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (3), senest ændret ved forordning (EF) nr. 150/95 (4), særlig artikel 12 og artikel 13, stk. 1, og

ud fra følgende betragtninger:

Orienteringsprisen for sild og dybhavsreje er for fangstsæsonen 1995 blevet henholdsvis ændret og fastsat ved Rådets forordning (EF) nr. 1299/95 (5);

i artikel 11, stk. 2, i forordning (EØF) nr. 3759/92 er det fastsat, at tilbagetagelsesprisen reguleres ved hjælp af omregningskoefficienter i landingsområder, der ligger meget fjernt fra Fællesskabets vigtigste forbrugscentre; dette er tilfældet for sild;

med hensyn til sardin gør prisniveauet for størrelse 3 af denne vare i de berørte landingsområder i Spanien og Portugal det nødvendigt af fastsætte en særlig omregningskoefficient; følgelig bør Kommissionens forordning (EF) nr. 3262/94 (6) ændres;

forordning (EF) nr. 1299/95 er gældende fra den 1. januar 1995; der bør følgelig fastsættes samme bestemmelse for nærværende forordning;

de udløsende begivenheder for de omregningskurser, der anvendes ved beregning af visse beløb, der er en følge af mekanismerne i den fælles markedsordning for fiskerivarer og akvakulturprodukter, er fastsat ved Kommissionens forordning (EF) nr. 3516/93 (7); det følger heraf, at landbrugsomregningskursen for perioden fra 1. til 31. januar 1995 multipliceres med korrektionsfaktoren 1,207509; tilbagetagelsespriserne for denne periode bør fastsættes i overensstemmelse hermed;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Forordning (EF) nr. 3262/94 ændres således:

1) Bilag I ændres, som følger:

>TABELPOSITION>

2) Bilag II suppleres således:

>TABELPOSITION>

3) Bilag III ændres og suppleres således:

>TABELPOSITION>

>TABELPOSITION>

4) Bilag IV ændres og suppleres således:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. juni 1995.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 387 af 31. 12. 1992, s. 1.

(4) EFT nr. L 22 af 30. 1. 1995, s. 1.

(5) EFT nr. L 126 af 9. 6. 1995, s. 1.

(6) EFT nr. L 339 af 29. 12. 1994, s. 18.

(7) EFT nr. L 320 af 22. 12. 1993, s. 10.